बता दें कि 2013 के विधानसभा चुनाव में कांग्रेस को महज 21 सीटें मिली थीं. जबकि बीजेपी ने 163 सीटें जीतकर प्रचंड बहुमत से सरकार बनाई थी. इसके बाद 2016 में राज्य में कांग्रेस की कमान युवा नेता सचिन पायलट को दी गई. आठ महीने के बाद होने वाले विधानसभा चुनाव में एक तरफ सचिन पायलट का युवा जोश और पूर्व मुख्यमंत्री अशोक गहलोत का तजुर्बा होगा तो दूसरी तरफ वसुंधरा राजे सरकार का काम और पीएम नरेंद्र मोदी का नाम. नतीजा कुछ भी हो लेकिन उपचुनाव के परिणामों से साफ है कि टक्कर दिलचस्प होगी.